Постановлението влиза в сила от 3 юли 1999 г. и е прието въз основа на чл. 59, ал.3 от Закона за защита на потребителите и правилата за търговия. Според закона "Министерският съвет по изключение определя задължителни правила за образуване и прилагане на цените на някои стоки и услуги", каквито се явяват електроенергията, топлоенергията за населението и брикетите за населението.\nС наредбата се либерализират цените на местните въглища за населението. Информацията от въгледобивните дружества показва, че при условията на пазарно формиране цените на лигнитните въглища едва ли ще се повишат, а кафявите въглища ще поскъпнат малко. Държавно регулирана остава цената на брикетите за населението, произвеждани от държавната "Брикетна фабрика" ЕАД. Цената на тези брикети се увеличава с 30 на сто, процентът на увеличение е предвиден в плана за действие.\nПриети са правила за образуване и прилагане на цените на универсалните пощенски услуги, предоставяни от "Български пощи" ЕАД\nНаредба за определяне на правила за образуване и прилагане на цените на универсалните пощенски услуги, предоставяни от "Български пощи" ЕАД при Министерският съвет днес, 24 юни 1999 година.\nСъгласно чл.59, ал.3 от Закона за защита на потребителите и за правилата на търговия "Министерският съвет по изключение определя задължителни правила за образуване и прилагане на цените на някои стоки и услуги".\n- писма с тегло до 2000 гр. - малки пакети до 2000 гр. - печатни произведения до 2000 гр. - пощенски карти и картички - секограми до 7000 гр. - колети до 10 кг. - пощенски записи за превод на суми\nУслугите могат да бъдат обикновени, "до поискване", с "препоръка" (регистриране), с "известие за доставяне" (обратна разписка), с "обявена стойност".\nЦените на универсалните пощенски услуги се определят от "Български пощи" ЕАД в съответствие с правилата от наредбата и се внасят за съгласуване в комитета по пощи и далекосъобщения един месец преди публикуването им. Цените на универсалните пощенски услуги могат да се изменят на период, не по-малък от 6 месеца.\nНяма да има промяна в сега действащите цени на универсалните пощенски услуги, които ще бъдат утвърдени от Комитета по пощи и далекосъобщения съобразно изискванията на наредбата, съобщи заместник - председателя на комитета Иван Таушанов.\n- всички потребители да имат достъп до определени универсални пощенски услуги - цените на тези услуги да бъдат достъпни - цените да бъдат ориентирани към разходите - цените да бъдат прозрачни и недискриминационни\nДвадесет и осем дела за крупни нарушения на пълното търговско ембарго на Съюзна република Югославия през периода 1993-1996 година ще бъдат възобновени. Това стана ясно на заседание на Комисията за превантивни мерки и контрол над опитите за осъществяване на контрабанда, незаконна търговия и други престъпни практики за обогатяване и извличане на облаги от кризата в Косово и ембарговите мерки срещу СР Югославия, ръководена от заместник-министър председателя и министър на промишлеността Александър Божков. Заседанието се състоя днес в Министерския съвет, като присъстваха всички членове на комисията. В него участваха също Главният прокурор на Република България Никола Филчев и Павел Павлов, завеждащ отдел "Ръководство и надзор на предварителното производство" във Върховна касационна прокуратура.\nНа заседанието бе решено още вицепремиерът Александър Божков да подготви информация, която да предостави на парламентарната комисия "Антимафия". След подготвянето й тази информация ще бъде публично огласена.\nМинистерството на транспорта, Министерството на търговията и туризма, Министерството на земеделието, горите и аграрната реформа със специализираните си звена за ветеринарен и фитосанитарен контрол, ГУ "Митници" и Гранична полиция ще разработят система за бърз обмен на информация помежду си, реши комисията. Целта е да се подобри контролът на движението на стоки и товари през западната ни граница при сега действащия режим.\nС приетия в средата на 1996 година Закон за финансово оздравяване на държавните предприятия и правилника за неговото прилагане бяха определени 71 предприятия, разделени в две групи. 41 дружества от група Б бяха прехвърлени към Министерството на финансите. За тях до крайния срок на действие на закона - 30 юни 1999 година - се предвижда или ликвидация, или приватизация. В група А бяха включени 30 предприятия - топлофикационни дружества, въглищни мини, Българските държавни железници, Националната електрическа компания, компанията Софийски градски транспорт и други.\nС приетото постановление на тези предприятия, с изключение на НЕК и БДЖ, се забранява да сключват договори за кредит. Те ще трябва да разработят програми за финансово оздравяване, които задължително ще трябва да получат одобрението на съответния отраслов министър или председател на комитет, а след това и от министъра на финансите. Към предприятията, за които важи специалният режим на оздравителни мерки се включва и "Арсенал"- Казанлък. В това дружество министърът на финансите упражнява правата на собственост на държавата.\nПравителството препоръчва на Столичната община да прилага разпоредбите на постановлението за компаниите, които са общински - столичната топлофикация и столичния градски транспорт.\nСписък на държавните предприятия - обект на специално наблюдение и контрол от страна на Министерството на финансите\n1. ТОПЛОФИКАЦИЯ СОФИЯ - ЕАД 2. МИНИ БОБОВ ДОЛ - ЕАД 3. ТОПЛОФИКАЦИЯ ПЛЕВЕН - ЕАД 4. ТОПЛОФИКАЦИЯ ПЛОВДИВ - СЕВЕР - ЕАД 5. МИНИ МАРИШКИ БАСЕЙН - ЕАД 6. ТОПЛОФИКАЦИЯ ШУМЕН - ЕАД 7. НАЦИОНАЛНА ЕЛЕКТРИЧЕСКА КОМПАНИЯ - ЕАД 8. ТОПЛОФИКАЦИЯ БУРГАС - ЕАД 9. МИНА ПИРИН - ЕАД 10. МИНИ ПЕРНИК - ЕАД 11. БРИКЕТНА ФАБРИКА - ЕАД 12. ТОПЛОФИКАЦИЯ ПЛОВДИВ-ЮГ - ЕАД 13. ТОПЛОФИКАЦИЯ ПЕРНИК - ЕАД 14. ТОПЛОФИКАЦИЯ СЛИВЕН - ЕАД 15. ТОПЛОФИКАЦИЯ - ВРАЦА - ЕАД 16. ТОПЛОФИКАЦИЯ ВАРНА - ЕАД 17. ТОПЛОФИКАЦИЯ КАЗАНЛЪК - ЕАД 18. МИНА ЧУКУРОВО - ЕАД 19. ТОПЛОФИКАЦИЯ ПРАВЕЦ - ЕАД 20. ТОПЛОФИКАЦИЯ ВЕЛИКО ТЪРНОВО - ЕАД 21. МИНИ МАРИЦА ИЗТОК - ЕАД 22. ТОПЛОФИКАЦИЯ РУСЕ - ЕАД 23. ТОПЛОФИКАЦИЯ ЛОЗНИЦА - ЕАД 24. ТОПЛОФИКАЦИЯ ЛОВЕЧ - ЕАД 25. ТОПЛОФИКАЦИЯ РАЗГРАД - ЕАД 26. ТЕЦ ГАБРОВО - ЕАД 27. ТОПЛОФИКАЦИЯ ЯМБОЛ - ЕАД 28. МИНА БЕЛИ БРЕГ - ЕАД 29. НАЦИОНАЛНА КОМПАНИЯ БЪЛГАРСКИ ДЪРЖАВНИ ЖЕЛЕЗНИЦИ 30. СКГТ АВТОТРАНСПОРТ - АД 31. СКГТ АВТОРЕМОНТ - АД 32. СКГТ ТРАНСРЕМОНТСТРОЙ - АД 33. СКГТ ТРАМКАР - АД 34. СКГТ ЕЛЕКТРОТРАНСПОРТ - АД 35. СКГТ ХОЛДИНГ-ЕАД 36. АРСЕНАЛ - ЕАД\n"Винпром-Пловдив"АД - Перущица се включва в списъка за целева приватизация\n"Винпром-Пловдив"АД - Перущица, се включва в списъка за целева приватизация, реши правителството. На заседанието си днес, 24 юни 1999 година, Министерският съвет допълни Решение №252 от 19 април 1999 г. за определяне на държавни предприятия, при приватизацията на които през 1999 г. не се допуска плащане с непарични средства. В раздел IX "Хранително-вкусова промишленост" се добавя нова т.3 - "Винпром-Пловдив", гр. Перущица.\nСписък за целева приватизация е отворен и в него могат да бъдат допълвани предприятия, предложени от Агенцията за приватизация и отрасловите министерства. С добавянето на "Винпром-Пловдив"АД към списъка за целева приватизация предприятията, при раздържавяването на които договорената цена се плаща задължително в брой, стават 50.\nКредит от 150 млн. евро за реконструкция и електрификация на ж.п.линията Пловдив - Свиленград-турска/ гръцка граница одобри правителството\nРешение за одобряване и упълномощаване подписването на проекто-договор между правителството на Република България и Европейска инвестиционна банка за съфинансиране реализацията на проекта "Реконструкция и електрификация на ж.п.линията Пловдив -Свиленград-турска/ гръцка граница и оптимизиране на трасето за скорост 160 км/ч" в размер на 150 млн. евро, прие на заседание Министерският съвет и предложи на Народното събрание да даде съгласие правителството да проведе преговори да сключи договора за заем. Съгласно общите условия на проектодоговора заемът трябва да бъде погасен за 20 години с 5 години гратисен период. Общата стойност на проекта, заложена в Националната инвестиционна програма е около 340 млн. евро. Предвид особената му важност Министерството на транспорта кандидатства за съфинансирането му от структурните фондове на ЕС /Програма ИСПА/ - 154 млн. евро. Предвидените средства от републиканския бюджет и собствени източници на БДЖ са 36 млн. евро за периода 1999 - 2001 г.\nЦелта на проекта е цялостна реконструкция и оптимизация на трасето за 160 км/ч. Той е пряко свързан с други приоритетни инфраструктурни проекти, сред които са: повишаване на скоростта на междуградския пътнически трафик София - Пловдив, итермодалния терминал в София и др. Проектът е насочен към развитието и модернизирането на железопътната ни инфраструктура, повишаване на качеството на ж.п. обслужването и, като резултат, повишаване на конкурентно-способността на ж.п. транспорта в България като цяло. Реализацията на проекта би увеличила значително и заетостта на населението в региона.\nПроект на договор за заем между България и Европейска инвестиционна банка - Люксембург за финансиране на съвместен проект "Пречистване на градски отпадъчни води в басейна на р. Марица - Стара Загора, Димитровград и Хасково" в размер на 28 милиона евро одобри днес Министерският съвет. Министрите предлагат на Народното събрание, съгласно Конституцията на България, да даде съгласие Министерският съвет да проведе преговори и да подпише договора.\nПреговорите за заема ще се водят от заместник-министър - председателя и министър на регионалното развитие и благоустройството, министъра на финансите и министъра на околната среда и водите, а договорът ще бъде подписан от заместник - министър председателя и министър на регионалното развитие и министъра на околната среда.\nПроектът включва пречистване на градски отпадъчни фекални води на население над 550 000 жители в градовете и районите около тях чрез използване на съвременни технологии, включващи механично и биологично пречистване - пълен цикъл.\nФинансирането на проекта ще бъде осигурено със заем от ЕИБ - 28 милиона евро, безвъзмездна помощ от Програмата ИСПА на ЕС - 26 милиона евро и българско участие от Националния фонд за опазване на околната среда - 3 милиона евро.\nПроектът ще се реализира за 4 години - от 2000 г. до края на 2004 година.\nГодишният доклад за състоянието на околната среда през 1997 г. - Зелена книга прие днес Министерският съвет в съответствие на чл. 4 от Закона за опазване на околната среда.\nНационален доклад за изпълнение на решенията от Срещата на високо равнище по социално развитие - Копенхаген`95 одобри днес Министерският съвет\nНационалният доклад ще бъде представен в Секретариата на ООН, във връзка с предстоящата през 2000-та година Специална сесия. На нея ще бъде направен преглед на изпълнението на Декларацията и Програмата за действие, приети на Срещата на високо равнище по социално развитие в Копенхаген през 1995 година. Докладът ще бъде публикуван на официалната страница на правителството - http://www.government.bg\nДнес на редовно заседание Комисията по ценните книжа и фондовите борси разгледа шест проспекта за публично предлагане на ценни книжа и одобри три: на община Свищов, на "Труд и капитал холдинг" АД и "Орел инвест холдинг" АД от София.\nПредметът на дейност на "Орел инвест холдинг" АД е: придобиване на акции от предприятия, предложени за приватизиране, управление и продажба на тези акции, инвестиране в ценни книжа на други емитенти, придобиване, управляване, оценка и продажба на дялови и акционерни участия в български и чуждестранни дружества, придобиване, управление и продажба на облигации, патенти и други. Размерът на емисията е 1 061 160 броя поименни, безналични акции с право на глас с номинална стойност 1000 лева и емисионна стойност 1300 лева.\n"Труд и капитал холдинг" АД - София, е с предмет на дейност придобиване, управление, оценка и продажба на участия в български и чуждестранни дружества, а така също на патенти и други. Размерът на капитала, предмет на публично предлагане, е 2 млрд. лева, разпределен в 2 млн. акции с номинал 1000 лева и емисионна стойност 1500 лева. Акциите на дружеството са допуснати до търговия на сегмент "Свободен пазар" на "БФБ - София".\nПредседателят на КЦКФБ доц. Радослав Цончев съобщи и за взетото решение да бъде отнето разрешението за извършване на дейност на още един инвестиционен посредник поради нарушената му капиталова адекватност. Допуснато е предварително изпълнение на решението, което не е влязло в законна сила и подлежи на обжалване. Уведомени са Централният депозитар, Центърът за масова приватизация и "Българска фондова борса - София" АД с цел да не бъдат нарушени правата и да не бъдат нанесени вреди на акционерите.\nНа днешното заседание комисията разгледа и одобри постъпилите уведомления за промяна на лицата, които непосредствено извършват сделки с ценни книжа от ИП "Фар" АД -Бургас, ИП "Фининвест" АД и "АБВ - Инвестиции" ЕООД, промените в състава на Надзорния съвет на "БНБ - Дрезднер банк (България)" АД и други. Вписан е и статутът на редовен член на "БФБ - София" АД на ТБ "Росексимбанк"АД.\nПреките и косвени търговски загуби за България в резултат на конфликта в Косово вече са на стойност над 150 милиона долара и 300 милиона долара дефицит в платежния баланс на страната. Това съобщи днес в Народното събрание премиерът Иван Костов в отговор на депутатско питане. Според премиера реалните щети са значително по-големи. По предварителни оценки на МВФ и Световната банка се очаква притокът на преките чуждестранни инвестиции в България през следващите години да бъде намален с 200 - 400 милиона долара, каза Иван Костов. Данни за понесените преки загуби от българските фирми събира и анализира междуведомствената работна група, създадена към Министерството на търговията и туризма. В каталог се обобщава информацията за възможността български фирми да участват в търговете за доставка на стоки и услуги, организирани от международни институции. В Министерството на търговията и туризма се подготвят списъци на българските фирми, които желаят да участват във възстановителните работи в Косово. Предоставя се информация за обявените от международните донори търгове. Министерството на търговията и туризма събира и обобщава информация от браншовите асоциации, Българската търговско-промишлена палата и Българска стопанска камара за възможностите на българските фирми за предоставяне на стоки, услуги и участие във възстановителните процеси в СР Югославия. На донорите и посредниците по изпълнението на проектите за възстановяване ще бъде представен списък на български фирми, желаещи да участват във възстановителните работи в СР Югославия, каза българският министър-председател.\nПо инициатива на правителството на 23 април т.г. в София международна конференция обсъди отражението на кризата в Югоизточна Европа върху икономическото сътрудничество на страните от региона, припомни Иван Костов. Конференцията прие обръщение с искане международните финансови институции, ЕС, страните от Г-8 и ОИСР да окажат икономическа помощ на засегнатите от конфликта страни. На срещата на донорите в Брюксел на 21 април т.г. бе представена българската инициатива за създаване на нов финансов инструмент - "Специален регионален фонд за преференциално финансиране на проекти", отбеляза г-н Костов. Той посочи българските инициативи за ограничаване на последиците от кризата, представени пред международните институции. На Европейската комисия България предлага създаването на нов предприсъединителен фонд, който да финансира проекти в социалната сфера с цел ускоряване на процеса на присъединяване на страната ни към европейските структури. България иска финансова помощ по програмата ФАР и други програми на ЕС за обучение и квалификация на специализирани кадри, които да бъдат пряко ангажирани в процеса на присъединяването. Българската страна настоява за приоритетно участие в търгове и конкурси за доставка на стоки в рамките на предоставената помощ за засегнатите от конфликта страни. България иска включване в доставките на продукти, горива и хранителни стоки за мироопазващите сили в Косово. Пред страните от ОИСР и ЕС се правят постъпки за увеличаване на българския износ чрез разширяване на прилаганата за България схема на преференции. Конфликтът в Косово безспорно изправи страната ни пред големи предизвикателства, но те са несравними с катастрофалните последствия, които би донесло продължаването на терора, насилието, етническото прочистване, войната и несигурността в региона, каза Иван Костов. Приемането на Пакта за стабилност в Югоизточна Европа създава условия за стабилизиране на нашия регион, за икономически растеж, за развитие на демокрацията и гражданското общество, каза премиерът.\nОтношението на правителството относно даването на въздушен коридор за прехвърляне на руски умиротворителни сили в Косово е в пълно съответствие с досегашната ни политика за ефективна подкрепа на усилията на международната демократична общност за трайно разрешаване на кризата в Косово. Това означава България да допринася за реализирането на трудно постигнатите политически и военно-технически договорености за Косово и специално на Резолюция 1244 на Съвета за сигурност на ООН и военно - техническото споразумение между НАТО и СР Югославия.\nДействията на правителството са напълно в духа на точка 7 на резолюцията, а също и на т. 4 от анекс 2, в която изрично се посочва, че "международното присъствие за сигурност ... трябва да бъде развърнато под единно командване и контрол". По смисъла на резолюцията и анекса към нея, на единното командване се гледа като на необходимо и основно условие за създаване на сигурност за всички общности в Косово и за завръщането на бежанците, което е наш национален приоритет.\nИзвестно е, че именно по този въпрос между Русия и САЩ в Хелзинки протекоха интензивни преговори, които, както искрено се надявахме, завършиха с успех. С това беше предотвратен риска в Косово да се утвърдят различни подходи към процеса на завръщането на бежанците и в перспектива дори да се достигне до фактическо разделяне на областта. В този смисъл успехът на преговорите в Хелзинки е успех на политиката на международната общност за "запазване на териториалната цялост на Съюзна Република Югославия и на всички останали държави в района", така както е отбелязано в абзац 10 от преамбюла на резолюцията. Считаме, че тези резултати са продължение на системно отстояваната позиция на България за ненарушимост на границите и против разделянето на Балканите на сфери и зони на влияние.\nПозицията на правителството е ясна и категорична: предвид наличието между Русия и НАТО на споразумение по изпълнението на Резолюция 1244 на СС на ООН за осигуряването на единно командване и контрол на международните сили за сигурност, няма политически пречки за удовлетворяване на искането на Руската федерация за транспортирането през въздушното пространство на България на руски умиротворителни сили за Косово. Това може да стане след завършването на националните процедури по ратификацията на споразумението от Хелзинки както от Русия, така и от страните-членки на НАТО и влизането на споразумението в сила. Разбира се, това трябва да бъде осъществено в съответствие и при стриктно изпълнение на конституционните и други законови разпоредби на България, а именно чл. 84, т. 11 от Конституцията и чл. 9, т. 2 от "Наредбата за разрешенията за полетите на чуждестранни въздухоплавателни средства по гражданските въздушни трасета и летища на Република България".\nПосещението си в Русия премиерът определи като резултат от успешно осъществяваната от правителството на ОДС политика за развитие на отношенията с Русия. Визитата отбеляза завършека на един период на лъкатушене на българо-руските отношения, коментира Иван Костов. Разговорите в Москва със Сергей Степашин допринесоха да се дооформи политическата рамка на българо-руските отношения в новите международни условия и при днешните реалности в двете страни, каза премиерът. Според него е постигнато съгласие по принципите за развитие на двустранните отношения - равнопоставеност, прагматизъм, отчитане на взаимния интерес и преодоляване на идеологическите наслоения от недалечното минало.\nСпоред министър-председателя Иван Костов съществено значение за развитието на българо-руските търговско-икономически връзки ще има потвърдената по време на преговорите взаимна заинтересованост от продължаване и разширяване на сътрудничеството в газово-енергийната сфера и по-конкретно в разширяването на мрежата за транзита на природен газ, в реконструкцията на 5-ти и 6-ти блок на АЕЦ "Козлодуй", в разширяването на енергийните мощности на България. Гарантирах пред г-н Степашин, че България ще осигури пренасянето по българската газопреносна мрежа на договорените количества руски природен газ за съседните страни и ще изпълни в договорените графици изграждането на обектите за нейното разширяване. Уверих го, че българското правителство гледа с интерес на участието на руските нефтени кампании в приватизацията на българските нефтени предприятия, стига кандидатите да са стратегически инвеститори, каза Иван Костов.\n33 кредитни кооперации функционират в момента в България, общия размер на обслужваните кредити е над 13 милиарда лева при една много добра възвращаемост. Това заяви днес в парламента министър-председателят Иван Костов в отговор на питане на депутата Христо Иванов относно бъдещето на финансово - кредитните кооперации.\nПрез 1995г. тогавашното българско правителство и Делегацията на Комисията на Европейския съюз са дали началото на проекта "Схема на земеделски капиталов фонд". От българска страна са предоставени средства на обща стойност над 3 млн. екю, а Делегацията на Комисията на Европейския съюз посредством програма ФАР е осигурила 7 млн. екю за възраждане дейността на влогово-кредитните кооперации, като механизъм за финансиране на българското земеделие. Финансовият меморандум е предвиждал кооперациите да извършват влогова и кредитна дейност, но съществуващото законодателство тогава не е позволявало да извършват влогова дейност, поради което меморандумът не е изпълнен от българска страна, припомни премиерът.\nВ началото на 1998г. е направена оценка на кредитните кооперации и е установено, че при отсъствието на законова възможност за влогонабиране съществува риск активите на тези кооперации да се обезценят във времето. С приемането на Закона за подпомагане на земеделските производители през 1998 г. се създава законова възможност и се отпускат 4 млрд. лева допълнителни средства в Държавен фонд "Земеделие" за подпомагане дейността на кредитните кооперации. Средствата са използвани за финансиране на мероприятията от есенната и пролетната земеделска кампания.\n"За първи път в България банката има портфейл, в който всички проекти са оценени като задоволителни.\nИзпълнението на проектите осигури усвояването на 194 млн. долара през 1998 година - почти двойно повече, отколкото през 1997 година и три пъти повече, отколкото през 1995 и 1996 година взети заедно".\nЗа никого не е тайна, че при предишните правителства на Световната банка и международните финансови институции като цяло се гледаше като на "неизбежното зло", което ни налага чужди за икономическата политика на страната и трудно изпълними задачи.\nПрез последните две години за първи път, откакто съществуват проекти с банката, правителството изпълнява своята собствена програма. Проектите се изработват на основата на тази програма със съдействието на експертите на Световната банка и отразяват на първо място - политиката на българското правителство, а на второ - богатия опит на Световната банка в десетки страни. Затова и през тази година в доклада за годишния им преглед има много и много добри новини.\nБез да ви обременявам с цифри, искам да ви съобщя само няколко факта. С риск да се повторя, ще кажа, че за първи път тази година всички проекти без изключение са оценени като "задоволителни" или "изключително задоволителни" според системата за оценяване на банката. Само за сравнение, при прегледа през 1995 година от общо 6 инвестиционни проекта, четири бяха с оценка "незадоволителен" за изпълнение, а други два - с оценка "незадоволителен" по отношение на постигане на целите на развитието. Тоест нито един не беше оценен като задоволителен. Пак тогава едва 5 % от отпуснатите средства бяха усвоени.\nПоложението не беше по-различно и през 1996 година. На годишния преглед на проектите тогава е отчетено, че над половината от проектите са оценени като "незадоволителни" (от общо 8 проекта - 5 са незадоволителни). Сред тях са и проектът за развитие на селското стопанство, проектът за частни инвестиции и експортно финансиране, проектът за преструктуриране на ВиК дружествата, известен като "водния заем". Заради бездействието на правителството на Жан Виденов проектите за развитие на селското стопанство и за частни инвестиции и експортно финансиране на обща стойност 90 млн. долара, са прекратени. Днес можем да оценим колко е загубила България от прекратяването на проекти именно за селското стопанство, за частните предприемачи и за подкрепата на износа.\nСравнението се налага от само себе си - тази година за първи път проектът за водния заем е оценен като задоволителен. Една четвърт от средствата по него са усвоени, в проекта успешно участват 12 дружества, в които значително са намалели загубите на вода и е подобрен работният режим.\nИ още едно сравнение - този път не със заем, а с усвояване на дарението от 9,9 млн. долара от "Глобалния екологичен фонд". С това дарение под контрола на Световната банка се финансира проектът за премахване на веществата, които разрушават озоновия слой. Въпреки че проектът е от пролетта на 1996 година, на практика той започва да се изпълнява една година по-късно. Като основна причина за забавянето му Световната банка посочва жестоката банкова криза при управлението на социалистическото правителство. Към края на март тази година една трета от дарението вече е усвоено.\nУспешният ход на тези определяни през миналите години като "проблемни" или "рискови" проекти е резултат както на отговорността и инициативността на българските екипи, така и на доброто сътрудничество със Световната банка.\nОт една страна - това е признание за последователната политика на правителството за развитие на селското стопанство.\nОт друга страна - увеличената сума показва желанието на Световната банка да подпомогне страната ни в преодоляване на последиците от кризата в Косово. Помощ от партньор, която ние високо ценим.\nИ не на последно място - тя е показателна за оценката на Световната банка, която гледа на България като на стабилизиращ фактор на Балканите. И е готова да изпраща това послание на чуждестранните инвеститори.\nВ заключение ще се върна отново към изводите на Световната банка, направени при годишния преглед през изминалата седмица. А те са, че "стабилното управление и доброто изпълнение на структурните реформи създадоха благоприятна среда за проектите".\nТекущият излишък в централния републикански бюджет към 17 юни е 67 млрд. лева, а в републиканския бюджет - 255 млрд. лева.\nБез ДФРР и фонд "Енергийни ресурси" разходите на републиканския бюджет към 17 юни са 2.059 трилиона лева, а на централния републикански бюджет - 1.962 трилиона лева. Приходите за същия период са съответно 2. 314 трилиона лева и 2.029 трилиона лева. Ако се броят и средствата от закритите извънбюджетни фондове, общият баланс на централния републикански бюджет е положителен (излишък) - 664 млрд. лева, а на републиканския бюджет - 852 млрд. лева излишък.\nКъм 17 юни 1999 г. превишението на приходите над разходите по общинските бюджети е било 92 млрд. лева. Собствените приходи на общините са 647 млрд. лева, а нетните трансфери - 260 млрд. лева. Разходите на общините до 17 юни са били 815 млрд. лева.\nПо консолидираната фискална програма към 17 юни приходите са 4. 279 трилиона лева, разходите - 4. 098 трилиона лева, а излишъкът - 181 млрд. лева.\nВ министерството на търговията и туризма е създадена и организация за бързо разпространение на информацията за обявяваните търгове до фирмите, което е още една от новите мерки в програмата. Информацията се разпространява по линия на Българската стопанска камара, Българската търговско промишлена палата, чрез всички браншови съюзи, чрез медиите - по повече от 10 различни канали, което опровергава твърденията, че данните се предоставят само на "сини" фирми, каза търговският министър. Досега е разпространена информация за 5 търга, обявени от Върховния комисариат за бежанците на ООН, за доставка на одеяла, брезенти, мушами, синтетични рула, кухненски комплекти, свещи, строителни и дърводелски инструменти, дограма и др.\nИзпълнена е още една от новите задачи, поставени в програмата - България, съвместно с Румъния е отправила предложение до Европейския съюз да се осигурят средства за кораб - чистач и апаратура за разширен мониторинг на чистотата на водите по долното течение на река Дунав.\nОсновна задача на българското правителство в момента е да оцени точно промените, които биха настъпили в макроикономическите показатели заради кризата в Косово, каза финансовият министър Муравей Радев. По думите на министър Радев до 10-15 юли корекциите ще бъдат уточнени заедно с мисията на Международния валутен фонд. Още отсега обаче може да се прогнозира, че няма да има рязък спад на основните показатели, който да създаде опасност пред финансовата и икономическата стабилност на България през тази година, каза финансовият министър. Увеличението на дефицита над планирания в бюджета за 1999 г. ще бъде покрит от трите донора - Световна банка, Международен валутен фонд и Европейска комисия. Позицията на българското правителство е да се иска само онова, което заедно с МВФ се оцени като крайно необходимо, за да не се увеличава необосновано външния дълг на страната ни, обясни финансовият министър.\nБългария вече е предложила от наша страна да бъде излъчен съпредседател на кръглата маса по икономика - една от трите кръгли маси, които ще се създадат във връзка с Пакта за стабилност на Югоизточна Европа. Предложението ни е било прието добре от ръководството на Европейската комисия, защото България се превърна в пример за страните от бивша Югославия как може да стигнат до финансова и макроикономическа стабилност и да тръгнат по пътя на развитие, който да ги доведе до Европа, каза финансовият министър. Той още веднъж припомни за инициативата на България да се създаде инвестиционен фонд за възстановяване на Балканския регион.\nДосега преките загуби за страната ни от кризата в Косово са около 143 млрд. лв., а пропуснатите ползи - 13 млрд. лв. Най-големи са загубите от транспорта, посочи търговският министър Валентин Василев.\nСтраната ни вече е представила своята инициатива, записана в програмата, да се създаде международна комисия за разчистване на река Дунав - и на двустранни разговори с всички дунавски страни, и на проведената в края на миналата седмица Дунавска конференция във Виена. Българската инициатива е включена в заключителния документ на Дунавската конференция. Становището на всички страни е, че проблемът с възстановяването на река Дунав като плавателен път зависи от вътрешнополитическата обстановка в Югославия, защото докато Милошевич е на власт, не е ясно с какви средства ще започне разчистването на реката.\nДвамата министри представиха изпълнението и на други от задачите в програмата, записани още през април, сред които инициативите на страната ни за увеличаване на пазарния достъп на български стоки, категоричната ни позиция, изразена пред всички европейски и международни институции, за изграждане на втори мост между България и Румъния над река Дунав при Видин - Калафат и др. Това са същите мерки, които чак сега се оповестяват от опозицията като нейни инициативи, припомни министърът на финансите Муравей Радев. И допълни, че по времето, когато правителството вече е предприемало тези стъпки, опозицията е отричала всички действия на кабинета, което показва пълната й безпомощност.\n- да се преведе България през военния период спокойно, разумно и с възможно най-малко загуби, - да не се допусне отклонение от пътя на реформите, - по време на всички тези събития България да повиши своя международен авторитет и с поведението си недвусмислено да докаже стремежа си към по-бързо присъединяване към ЕС и НАТО, - да започне подготовка за следвоенното възстановяване и развитие на региона, - да не се допусне дестабилизиране на Македония.\nВ 19.00 часа на 27 юни 1999 г. в Регионалната инспекция за околна среда и води /РИОСВ/ - Монтана бе получено съобщение от Гранична полиция за силно замърсяване на река Тимок в района на гр.Брегово и големи количества измряла риба. Специалисти от инспекцията взеха проби от реката. Днес директорът на РИОСВ-Монтана и експерти посетиха гр.Брегово, за да вземат допълнителни проби от река Тимок. Министерството на околната среда и водите нареди на директорите на регионалните инспекции в Монтана, Плевен, Велико Търново и Русе да извършат анализи на водите на река Дунав и да уведомят районните ВиК дружества и службите на ХЕИ за резултатите. Спешни проверки във връзка със сигнала за замърсяване на Тимок извършват и експерти от оперативния отдел на Министерството на околната среда и водите. Според резултатите от тях ще се вземат необходимите мерки за опазване на чистотата й.\nПо повод предстоящото участие на България в операцията "Джойнт Гардиън" министър Ананиев обясни, че в момента се водят разговори за участие на български взвод в състава на по-голямо чуждестранно формирование.\nВ краткосрочен план ще трябва да се удовлетворят основните изисквания за оперативна съвместимост в критичните области на сътрудничество. Това трябва да стане чрез изпълнение на поетите цели по оперативна съвместимост и началните цели по партньорството в рамките на процеса на преглед и планиране по "Партньорство за мир". В средносрочен план ще се осъществят мероприятия за постигане на необходимата степен на оперативна съвместимост в областта на планирането на отбраната, управлението на кризи, системата за командване, контрол, консултации и комуникации, ПВО и контрол на въздушното движение, военната инфраструктура и предвижда да завърши реорганизацията на въоръжените сили и да се пристъпи към последователна и пълна модернизация на въоръжението, бойната техника и екипировката.\nМинистър Ананиев отбеляза успешното петгодишно участие на България в програмата "Партньорство за мир", както и положителното развитие на сътрудничеството на Балканския регион, израз на което е създаването на Многонационалните мирни сили в Югоизточна Европа.\nИрландската компания "Nova Technology" купи 67 процента от капитала на "Софарма"\nИрландската компания "Nova Technology"Co LTD е новият собственик на 67 % от капитала на софийското фармацевтично дружество "Софарма"АД. Цената на сделката е 32 млн. щатски долара, при цена на една акция 50,66 долара. Договорът бе подписан в Агенцията за приватизация.\nСумата от 32 млн. долара ще бъде платена изцяло в брой, тъй като "Софарма" е включено в списъка за целева приватизация. 30 процента от цената се плащат в брой в деня на подписване на договора, а останалите 70 на сто - в срок от 45 дни. В срок от пет години новият собственик ще инвестира в дружеството 20 млн. долара, ще поддържа средна численост на персонала от 1300 души и ще запази предмета на дейност на "Софарма".\n"Софарма"АД - София, произвежда медикаменти и химикофармацевтични препарати, развива научно-изследователска дейност в областта на фитохимията, търгува с продукцията си в страната и чужбина. Капиталът на дружеството е 942 717 000 лева, разпределени в 942 717 акции с номинал 1000 лева. 10 процента от акциите на дружеството са изкупени срещу бонове по време на първата вълна на масовата приватизация, 18 на сто са предназначени за продажба при преференциални условия на работниците и служителите, а 5 % са отделени за удовлетворяване на реституционни искове.\nКупувачът Nova Technology Company LTD - гр. Дъблин, Ирландия, е създадена на 3 март 1998 година с цел да обедини усилията на американо-австралийска група в технологичното, научното и финансовото обслужване и реализиране на високоефективни проекти в областта на химическата, фармацевтичната и хранително-вкусовата промишленост и екологията.\nОсновни акционери в Nova Technology Company са AAA Investment LTD и частната група от финансови компании Danbury Group. Компанията поддържа контакти с водещи фармацевтични компании и химически тръстове при осъществяването на съвместни и самостоятелни проекти. Тя изгражда заводи за синтетични смоли в Казахстан и Оман, участва в изграждането на завод за полимерни покрития в Мароко, заводи за производство на амбалаж за хранително-вкусовата и фармацевтична промишленост в Италия и Индонезия. Nova Technology Company има инженерингова дейност в областта на екологията, като участва в проекта за пречистване на пристанищния залив в Сидни - Австралия. Тя се занимава и с изграждане на гъвкави специализирани структури за решаването на проблеми в здравеопазването. В тази сфера е проектът й за генерични лекарствени форми в Коста Рика и Доминиканската република. Едно от направленията на дейност на компанията е съчетаването на фитохимични продукти с продукти на органичния синтез.\nРаботническо-мениджърско дружество е новият собственик на 77 % от "Агротехника" - Карлово\nРаботническо-мениджърско дружество "КТЗ" АД със седалище в село Ведраре, Карловско, е новият собственик на 77 % от капитала на "Агротехника"ЕАД - Карлово. Приватизационната сделка бе подписана в Агенцията за приватизация.\nЦената на пакета от 1 081 527 акции е левовата равностойност на 1,8 млн. долара. 10 процента от сумата се плащат в брой в деня на подписване на договора, 50 на сто - в срок до 90 дни чрез държавни дългосрочни облигации по външния или вътрешния дълг, инвестиционни бонове и/или други разрешени от закона платежни средства, останалите 40 % от цената - в брой на девет равни годишни вноски след едногодишен гратисен период.\n"Агротехника"ЕАД произвежда трактори, малогабаритна селскостопанска техника, техника за планинско земеделие. 20 % от капитала на дружеството ще бъдат продадени при преференциални условия на работниците и служителите, а 3 на сто са предназначени за удовлетворяване на реституционни искове.\nСпоред условията на договора новият собственик "КТЗ" АД ще инвестира в дружеството 1 105 146 000 лева за пет години и ще уреди просрочените и неизплатени задължения на дружеството. Той трябва да запази основния предмет на дейност на дружеството до пълното изплащане на договорената по сделката цена, но за срок не по-малък от 3 години. За пет години "КТЗ" АД ще намали работните места до 1180 души.\n80 % от "Горубсо - Кърджали"са продадени за 161 300 щатски долара\nДоговор за продажбата на пакет от 131 137 акции, представляващи 80 % от капитала на "Горубсо - Кърджали" ЕАД, бе подписан днес в Агенцията за приватизация. Купувач е "Галенит" АД.\nЦената на сделката е 161 300 щатски долара или 1,23 щатски долара за акция. 10 процента от цената се плаща в деня на подписването на договора. Останалите 90 на сто се изплащат за срок от 10 години с едногодишен гратисен период, на 9 равни годишни вноски. 50 процента от тази сума ще бъде платена в брой, а останалата половина - в държавни дългосрочни облигации по вътрешния или външния дълг и/или в други разрешени от закона платежни средства.\nКупувачът се задължава да гарантира обслужването на всички задължения на дружеството, съществуващи към момента на подписването на договора. "Галенит" АД се задължава също да запази предмета на дейност на "Горубсо - Кърджали" за срок от 3 години и да инвестира 2 649 000 щатски долара до 2003 г. включително. Купувачът гарантира изпълнението от дружеството на оздравителна програма за ликвидиране на щетите от минали замърсявания от дейността на дружеството.\nПредметът на дейност на "Горубсо - Кърджали" ЕАД е добив и преработка на оловно-цинкова руда. Останалите 20 % от акциите на дружеството са предназначени за продажба при преференциални условия.\nСпоред Закона за финансово оздравяване на държавните предприятия и правилника за неговото прилагане 71 фирми в тежко финансово състояние бяха разделени в две групи. В група Б бяха включени 41 дружества, които в срок до 30 юни т.г. трябваше или да бъдат приватизирани, или ликвидирани. В хода на изпълнение на оздравителните програми ГОРУБСО бе разделено на 6 самостоятелни дружества, а "Оптикоелектрон" - на 3 дружества. Така на практика общият брой на фирмите от група Б стана 48.\nОт тези 48 дружества - 32 са приватизирани, а 15 са обявени в процедура по ликвидация или несъстоятелност. За последното дружество - "Арсенал"-Казанлък, приватизационната процедура е в напреднал етап, стана ясно на срещата. Това означава, че програмата за изолация е изпълнена изцяло.\nТема на дискусиите бе и преструктурирането на икономиката като цяло, включително и на "Булгаргаз", съобщи Юха Каконен. Той заяви, че е твърде рано да се дадат детайли за схемата за преструктуриране на газовото дружество, тъй като в момента текат разговори с експерти от Комитета по енергетика. Според вицепремиера Божков основното в схемата е отделянето на газоразпределителните дружества. Обсъждат се и идеи как да бъде решен въпросът с дълговете на "Булгаргаз" към бюджета и доколко може да се приложи вариантът с увеличаване на капитала на дружеството. Друг аспект на разговорите е въпросът с дълговете на големите потребители към самия "Булгаргаз".\nНа срещата на вицепремиера Александър Божков и Юха Каконен бе обсъдено и влизането на Държавен фонд "Земеделие" като акционер с 35-процентно участие в Централната кооперативна банка. Аргументите на българската страна са, че участието на ДФ "Земеделие" в ЦКБ ще стимулира и другите банки да отпускат кредити за аграрния сектор. Освен това самият фонд "Земеделие" ще се преструктурира във финансова агенция - партньор на предприсъединителните фондове на ЕС по програмата САПАРД. Изискване на програмата САПАРД е да има механизъм, по който да минават паричните потоци, които ще подпомагат земеделието.\nОдобрен е приватизационният договор за 75 % от капитала на авиокомпания "Балкан"\nМинистерският съвет одобри приватизационния договор за продажба на 75% от капитала на Авиокомпания "Балкан" ЕАД - София. Купувач на мажоритарния пакет от дружеството е Zeevi Group & Knafaim - Arkia Holdings Ltd. Покупната цена е 150 000 щатски долара. Купувачът се ангажира да инвестира в авиокомпанията 100 000 000 долара за срок от пет години.\nАвиокомпания "Балкан" е включена в списъка от предприятия към програмата за приватизация за 1999 година, за продажбата на които се изисква одобрение от Министерския съвет. Тя е и в списъка на фирмите от група Б по Закона за финансово оздравяване на държавните предприятия и правилника за прилагането му. До 30 юни т.г фирмите от този списък трябва или да бъдат приватизирани, или ликвидирани.\nАвиокомпания"Балкан" извършва международни вътрешни пътнически и товарни въздушни превози и свързаните с тях услуги и дейности. Регистрираният капитал на дружеството е 3 011 927 000 лева, разпределен на 3 011 927 обикновени поименни акции, всяка с номинал 1 000 лева. "Балкан" има регистрирани 50 представителства в 45 държави, като 5 от тях са регистрирани като клонове.\nСпоред условията на приватизационния договор новият собственик Zeevi Group & Knafaim - Arkia Holdings Ltd. се ангажира с инвестиции в размер на 100 млн. щатски долара за срок от 5 години. Задължителният размер на инвестициите за първата година е в размер на 20 млн.долара. Преди прехвърлянето на собствеността върху акциите ще бъде предоставена банкова гаранция в размер на 6 млн. долара, усвоима в случай на неизпълнение на договорената инвестиционната програма до 31.12.2000 година.\n- постигане споразумения с компетентните органи, свързани с дълга към Югославската държава, задълженията към държавния бюджет и ДФРР, съгласно писмо от Министерство на финансите с изх.№ 26-00-0028/22.06.99 г.;\n- получаване становище от Комисията за защита на конкуренцията за законосъобразността на придобиването на акциите;\n- потвърждение във връзка със статута на национален превозвач (писмо от Министьра на транспорта с изх.№ 91 -00-144 от22.06.1999 г.);\n- сключване на споразумение за откриване на доверителна сметка;\n- свикване на Общото събрание на дружеството.\n- депозиране 6 000 000 щатски долара в специална доверителна сметка;\n- осигуряване на 2 400 000 щатски долара годишно за период от 10 години (през първите 3 години средствата ще бъдат обезпечени посредством едногодишни акредитиви, а през следващите - с поръчителство на купувачите в полза на дружеството).\nНовият собственик ще запази регистрираното име за услуги "Балкан" за срок от 5 години. Той се задължава да не предприема едностранно решение за ликвидиране на дружеството.\n"Бета 99" АД ще е новият собственик на 75 % от акциите на "Бета"ЕАД - Червен бряг\nДоговор за продажбата на пакет от 807 696 акции, представляващи 75 % от капитала на "БЕТА" ЕАД - Червен бряг, одобри правителството. Решението бе взето днес. Новият собственик е "БЕТА 99" АД, като акционери в него са 743 работника.\n"БЕТА"ЕАД е едно от най-крупните предприятия от отбранителната промишленост. То произвежда специална техника,пътно-строителни и дървообработващи машини. Според програмата за приватизация за 1999 година дружеството е в списъка от фирми, решенията или договорите за приватизация на които се одобряват от Министерския съвет.\nПриватизационен агент по сделката е "БРИБАНК" АД, като договорът с посредника е сключен в началото на септември миналата година. .\nЦената за 75% от капитала на "БЕТА"ЕАД - Червен бряг, е 1 817 316 щатски долара, при цена на една акция - 2,25 долара. 50% от сумата се плаща чрез банков превод по сметка на АП, а останалите - чрез държавни дългосрочни облигации по външния и/или вътрешния дълг и/или други разрешени от закона платежни средства.\n- 50 % в едномесечен срок, след връщане на разликата между депозита и първоначалната вноска - чрез държавни дългосрочни облигации по външния и/или вътрешния дълг и/или други разрешени от закона платежни средства;\n- 40 % в брой на 9 равни вноски с едногодишен гратисен период.\n- 1999 г,- 1220 души\n- 2000 г. - 1050 души\n- 2001 г. - 850 души\n- 2002 г. - 850 души\nНовият собственик ще изплати всички краткосрочни задължения на "БЕТА" ЕАД към 31.05.1999г., с изключение на лихвите по дългосрочните задължения. Изплащането ще стане в шестмесечен срок от датата на подписване на приватизационния договор;\nКупувачът ще встъпи в дълг по реда на ЗЗД за дългосрочните задължения на "БЕТА" ЕАД в рамките на шест месеца от датата на прехвърляне на правото на собственост върху акциите - предмет на приватизационния договор. Общата сума на задълженията на "БЕТА" ЕАД към 31.05.1999 г. е 37 059 987 000 лева..\n"Бета 99"АД се задължава да осигури изпълнението на възложените на дружеството задачи по изпълнение на държавния военновременен план, по подготовката на страната за работа във военно време и кризисни ситуации до момента на тяхното отменяне, както и да поддържа нормативно определените мобилизационни запаси.\nЗа обезпечаване изпълнението на задълженията на новия собственик за заплащане на дължимата продажна цена, погасяване на задълженията на дружеството и изпълнение на инвестиционната програма, ще бъде учреден залог върху акциите - предмет на продажба и залог върху дълготрайни материални активи - собственост на "БЕТА"ЕАД.\nРаботническо-мениджърско дружество купува 76 % от капитала на "Оптикоелектрон"ЕАД - Панагюрище\nМинистерският съвет одобри приватизационния договор за продажбата на пакет от 388 786 акции, представляващи 76 % от капитала на "Оптикоелектрон" ЕАД - Панагюрище. Решението бе взето днес. Новият собственик ще е работническо-мениджърското дружество "Оптикоелектрон -99" АД - Панагюрище, в което акционери са 482 работници и служители в предприятието. Цената на сделката е 1,1 млн. долара.\n"Оптикоелектрон" ЕАД - Панагюрище е един от най-големите производители в страната на специализирани оптични и лазерни изделия, детайли и възли с военно и гражданско предназначение. Заедно с "Бунай"ЕООД - Панагюрище и "Оптикомеханичен завод"ЕООД - Стрелча, "Оптикоелектрон" ЕАД е правоприемник на "Оптикоелектрон" ЕАД - Панагюрище, преобразувано със Заповед № 12/15.01.1999 г. на Министъра на финансите.\nДружеството е включено в списъка от предприятия към програмата за приватизация за тази година, решенията или договорите за продажба на които се одобряват от правителството. Освен това дружеството е в група "Б" на списъка предприятия за в изолация.\n50 процента от договорената цена от 1 100 000 щатски долара ще бъдат платени чрез банков превод, а останалите - с всички разрешени от закона платежни средства.\n- 10 % в деня на подписване на договора (чрез прихващане от внесения депозит);\n- 90 % за срок от 8 години с едногодишен гратисен период.\n- да направи инвестиции в размер на 805 000 долара за срок до 2002 г., съгласно предвидената инвестиционна програма;\n- да поддържа средносписъчната численост на персонала при редукция на работните места до 715 броя.\nКупувачът е поел задължение да не намалява под 51% акционерното си участие в капитала на "Оптикоелектрон" ЕАД за срок от 3 години от датата на придобиване на правото на собственост върху акциите.\nПравителството реши да отпише 414,9 млн. лева и 79,9 млн. долара задължения на "Кремиковци"АД по ЗУНК\nМинистерският съвет одобри решение, с което се отписват задължения на "Кремиковци"АД - София, към държавата. Задълженията произтичат от необслужвани кредити, договорени до 31.12.1990 година. Решението е във връзка с подписания договор за приватизация на 71 % от капитала на "Кремиковци".\nДружеството има натрупани задължения в размер на 414 981 982 лева (главница по левов кредит) и 79 991 000 щатски долара (главница по валутен кредит), за които има подписан договор по ЗУНК от 16 декември 1994 година. С писмо от май т.г. Министерството на финансите е дало принципното си съгласие за пълно отписване на натрупаните задължения - главница и лихви, към 30 април 1999 година, при условие, че купувачът поеме обслужването на задължението към австрийски банки в размер на 70 млн. долара по баланса на обявената в несъстоятелност Стопанска банка.\nРешението на правителството от днес позволява пълното отписване на задълженията на "Кремиковци"АД към държавата, произтичащи от необслужвани кредити, договорени до 31.12.1990 г., както следва:\nРешението на Министерския съвет влиза в сила след сключване на приватизационната сделка. До влизане в сила на приватизационния договор "Кремиковци" обслужва пълния размер на задълженията по ЗУНК. За обслужването на възникналите и непогасени задължения след 30 април 1999 година до влизането в сила на приватизационния договор се подписва допълнително споразумение.\nЗагубите за България в резултат от кризата в Косово до момента възлизат на около 144,1 млрд. лв., а пропуснатите ползи - на 14,3 млрд. лв. Това показват данните, изнесени на днешното заседание на междуведомствената работна група за ограничаване и преодоляване на последиците от кризата в Косово.\nКъм 28 юни 1999 г. загубите, които отчита Министерство на транспорта и Главно управление на пътищата са 63,21 млрд. лв.,а пропуснатите ползи - 13,37 млрд.лв. Пак към същата дата загубите на дружествата, отчитани от Министерство на промишлеността, възлизат на 44,034 млрд. лева. Преките и косвени загуби за търговските фирми в сферата на земеделието са в размер на 4,789 млрд. лв. към днешна дата.\nFIAS има богат опит в страните с правителствена политика за насърчаване на чуждестранните инвестиции. Целта на мисията е да подготви доклад с препоръки за опростяване на процедурите, за насърчаване на чуждестранните инвестиции и при необходимост - за промени в законодателството. Такива мисии са работили в Латвия и Чехия. Предвижда в бъдеще подобни изследвания да се правят в Словения, Полша и Унгария.\nЗаставам днес тук пред вас, защото днес е 30 юни. За критиците на нашето правителството 30 юни трябваше да бъде денят на провала на структурната реформа. За нас 30 юни е ден за отчет. Защото свършва най-тежката част от структурната реформа, при това успешно - програмата за изолация е изпълнена.\n41 предприятия, които бяха воденичните камъни върху крехкия врат на българската икономика, вече са с ясна съдба. При това за всеобщо облекчение съдбите на тези предприятия нямат и няма да имат нищо общо с черните предсказания за лавини от фалити и от безработни, които помитат правителството. Някои представители на опозицията със сигурност са разочаровани - прогнозите им, че в средата на тази година заради програмите за изолация и ликвидация икономиката ще рухне, а с нея и правителството, се провалиха. И този тежък праг на структурната реформа беше преодолян, и ги няма апокалиптичните метежи на уволнени стотици хиляди работници.\nПо всеобщо признание решаването на проблема с въпросните 41 предприятия беше най-болезнената част на реформата. В тази група са най-големите и най-губещи промишлени дружества - Кремиковци, Горубсо, заводите за тежко машиностроене в Русе и Радомир, Видахим, ДЗУ, а също и Авиокомпания "Балкан". Във всеки от тези гиганти работят хиляди, в някои и десетки хиляди хора, и не случайно никое правителство преди не предприе съществени действия, за да реши проблема с нарастващите загуби. На нас се падна най-тежката задача, да се справим със заплетения от други Гордиев възел, като се постарахме да го разплетем, а не да го разсичаме. Така, въпреки лошото им финансово-икономическо състояние, доведохме до приватизация 29 от всичките 41 предприятия от групата. 29 от най-губещите и безнадеждни предприятия имат нови собственици Сред първите продадени бяха "Девня цимент" и "Мраз". В списъка на приватизираните вече се нареждат "Кремиковци", ДЗУ и Авиокомпания Балкан. Към тях отсега можем да добавим и "Арсенал", защото купувач със сигурност има. Отлагането на сделката с около месец, макар и да имахме право да я отложим чак до септември, се дължи само на желанието ни да изгладим всички технически подробности и да постигнем максимално успешна сделка. Същите причини ни накараха да не бързаме да обявяваме в ликвидация авиокомпания "Балкан" или "Кремиковци", дори когато шансовете им за приватизация изглеждаха съвсем нереалистични.\nИма нов собственик на "Балкан" и така ликвидирахме не авиокомпанията, а опасността България да остане без национален въздушен превозвач.\nРазочаровани бяха и онези, които стискаха палци да се провали приватизацията на "Кремиковци". Тук искам да обърна внимание - никога не сравнявайте сделките за "Плама" и "Кремиковци", както някои обичат да правят. През 1996 година правителството на Виденов в рамките на 3-4 месеца вкара "Плама" в списъка за ликвидация, после тайно организира светкавичната й приватизация и накрая я подари на "Евроенерджи холдинг". Колкото до "Кремиковци", цяла България беше свидетел, при пълна прозрачност, на това колко много усилия и време отне намирането на купувач и финализирането на сделката.\nЗа някои от предприятията в изолационния списък се намериха външни инвеститори, като унгарския "Видеотон", който влезе в ДЗУ - Стара Загора, германци взеха русенската корабостроителница, французи и испанци девненския циментов завод. За други като "Бета" - Червен бряг, "Горубсо" - Кърджали, и "ОМЗ" работническо-мениджърски дружества поеха собствеността и отговорността да ги изправят напълно на крака.\nОстаналите 11 проблемни дружества от всички 41 бяха обявени в ликвидация или несъстоятелност, както повеляват законите. Въпреки това за повечето от тях също има добро бъдеще. Две предприятия са в процедури по несъстоятелност. Едното от тях, ЗММ - София, всъщност вече се приватизира - акциите му вече са прехвърлени на купувач, който е приел да изпълнява одобрената от съда оздравителна програма. В ликвидация са 9 фирми, като за повечето от тях процедурата по ликвидация с почти пълна сигурност ще премине в приватизация. Очакваме сделки за "Видахим", "Чавдар" - Ботевград, "Екоел". Дружествата "Горубсо" в Мадан, Рудозем, Златоград се продават като цели предприятия на дружества, създадени от миньорите, работещи в тях, подкрепени от външни инвеститори. "Агрополихим" - Девня, също ще намери своя нов собственик и ще продължи да работи.\nИзброявам изчерпателно всички тези данни, за да стане съвсем ясно колко много работа имаше за свършване, с какво предизвикателство се справиха ангажираните с този процес. И тук искам да подчертая двата основни резултата от усилията да спасим колкото може повече предприятия от спиране на машини и слагане на катинари - социалния и икономическия.\nПърво, безработицата, като следствие на структурната реформа, не достигна чудовищните размери, които критично настроени "експерти" и политици прогнозираха. А съвсем доскоро недоброжелатели продължаваха да вещаят надигане на армия от 200 000 до 1 милион съкратени работници и вълни от всенародно недоволство.\nТрябва да отбележа, че хората показват огромно разбиране и не се поддават на политиканстващи и псевдосиндикални подстрекателства. Въпреки че противниците на структурната реформа през последните две години не спряха да размахват плашила, лошите митове един по един рухват. Приватизацията не доведе до ограбване на предприятията и до взрив от безработни - напротив, престана прехвърлянето на проблеми от\n"болната на здравата глава", в немалко предприятия, смятани за безнадеждни, новите собственици намериха и развиха "здравото", а в много фирми успешното производство и реализация доведоха до разкриване на нови работни места. Ликвидацията и несъстоятелността не загробиха българската икономика, а се наложиха като другите лица на приватизацията и сигурен начин за оздравяване на неефективни предприятия.\nПравителството винаги се е ръководило от разбирането, че не е негова работа да превръща търговските дружества в клонове на социални грижи и да пази кухи работни места, а че работата му е да създава благоприятна среда за развитие на бизнеса. Това е правилният начин да се намери работа за всеки - и за предприемача, и за производителя, и за служителя, и за работника. Затова ще продължим да насърчаваме закриването на неефективни мощности в тромавите държавни предприятия и да поощряваме разкриването на модерни и гъвкави частни производства. През май 1999 година закритите работни места са нараснали с 35 000 в сравнение с май 1998 година. В същото време обаче от началото на годината броят на постъпилите на работа се увеличава всеки месец. Само през май заетите са се увеличили с 2215 души, а от началото на годината на нова работа са постъпили 90 000. Тези числа са най-сигурен белег за оздравяването на икономиката. Те показват нарастващата роля и място на частния сектор в България.\nНеслучайно цитирам тези данни. Те доказват правилността на политиката, която не се опитва да тушира негативните следствия, а решително изкоренява причините за проблемите - като изтегля държавата от икономиката и дава свобода на частния собственик. Същевременно е ясно, че в тази тежка ситуация държавата не може да заема свръхлиберална позиция и да остави всичко на естественото развитие на пазарните отношения. Необходима е активна позиция за осигуряване на заетост.\nДосега са стартирани 48 проекта на социалното министерство за алтернативна заетост. Водят се преговори с няколко мощни чуждестранни финансови институции за финансиране на наши проекти. Много оптимистични разговори имаме и с Американската агенция за икономическо развитие. Брюксел ще финансира два проекта за 13 милиона екю. Това са програми за заетост в района на Перник, Родопите, Бургас. Напредва работата по проекта "Красива България 2". Оттам ще бъдат финансирани програми в 11 града. Скоро ще заработи и големият социално-инвестиционен фонд, който ще стане основен инструмент на правителството за финансиране на програми за заетост през следващата година. Инвестиционната програма на правителството с инфраструктурните проекти, които предвижда тя в цялата страна, ще осигури допълнителна заетост на още хиляди хора.\nТук искам да специално да опровергая още един негативен рефрен - приватизацията, която не вървяла. По данни на Агенцията за приватизация Програмата за приватизация за 1999 година ще бъде преизпълнена въпреки неблагоприятните икономически фактори. Само от началото на годината досега са сключени 452 сделки. Финансовият резултат от тях е около 1,5 трилиона лева. Вече са раздържавени над 40% от всички държавни активи, а ако отчитаме само тези, които подлежат на приватизация, процентът отдавна е над 50 на сто. Както е известно, 35% от държавните активи засега изобщо не подлежат на приватизация.\nВъпреки кризата чуждестранните инвестиции у нас тази година се очаква да надминат 1 милиард долара. Според прогнозите на Агенцията за чуждестранни инвестиции в страната ни ще бъдат вложени около 350 милиона долара "на зелено", около 750 милиона долара в приватизацията, около 70 милиона долара на капиталовия пазар и дори при начален старт на инвестиционната програма - най-малко 20 милиона в инфраструктурни проекти.\n"Загряването" на икономиката е част от реформата. Показател за увеличените обороти е и фактът, че през 1998 година България е усвоила 2 пъти повече средства от Световната банка спрямо 1997 година и 3 пъти повече в сравнение с 96-та и 95-а година взети заедно. През миналата година бяха усвоени 194 милиона долара от тази международна институция.\nТрудностите по преструктурирането на икономиката, разбира се, щяха да са много по-малко, ако не беше кризата в Косово. По последни данни загубите на България заради конфликта се измерват със 143 милиарда лева. Пропуснатите ползи са над 13 милиарда лева. "За България последиците от войната ще продължат да се усещат, докато не бъдат възстановени транспортните връзки с Европа", призна постоянният представител на МВФ у нас Питър Стела. Директорът на Световната банка за България и Румъния Андрю Воркинк също отбеляза: "Войната се отрази на България по няколко начина - спад в търговията и чуждестранните инвестиции, спад в туризма, по-големи разходи за икономиката. Но вярвам, че чуждестранните инвеститори ще отчетат факта, че войната свърши и сега инвестиците в България са много навременни и подходящи, особено като се имат предвид добрите икономически резултати на страната и фактът, че тя е стабилизиращ фактор в тази част на Европа."\nНакрая искам да се върна пак на днешната дата - 30 юни. Тя не е повод за празник, нито за отпускане. Привършването на програмата за изолация е само още един прекрачен праг, още една отворена врата към достойното европейско бъдеще на България, към възвръщането на националното ни самочувствие. Още много път има да извървим, още много врати да затворим след себе си. Но имаме нужда от тези кратки мигове, за да погледнем назад, да видим какво е свършено и да се изпълним със увереност в силите на всички българи.\nИнформация от Пресцентъра на операция "Джойнт Гардиън"\nНа 01. юли ще започне транзитирането по българските железници и на контингента от Чехия. Те ще преминават маршрута Русе - Кулата - Гърция - Македония - Косово. Очаква се да преминат около 800 военнослужещи и 144 броя автотехника и контейнери с оборудване.\nОбщина Ловеч се включва в Проекта "Красива България - 2"\nПод патронажа на министър Иван Нейков бе подписано споразумение за включването на община Ловеч в Проекта "Красива България - 2". Документите за финансиране бяха подписани от Антонио Виджиланте - Постоянен представител на ПРООН в България, Н.Пр. Посланика на Испания у нас Хосе Кодерк и кмета на Ловеч - Пламен Еврев.\nПроектът "Красив Ловеч" е на обща стойност 600 000 щ.д., от които 500 000 щ.д. са осигурени от испанското правителство и 100 000 щ. д. от община Ловеч. Проектът е с продължителност 12 месеца и около 150-200 дългосрочно безработни ще бъдат обучени в специфични строително-монтажни умения.\nПроектът "Красив Ловеч" ще бъде насочен към запазване и обновяване на исторически, архитектурни и културни ценности в града. Сред обектите са: покритият мост, построен през 1872 г. от Колю Фичето, картинната галерия "Вароша", разположена на брега на река Осъм, музея на Васил Левски , паметника му и парка към него.\nДве приватизационни сделки са сключени днес в отрасъл "Търговия"\nДве приватизационни сделки в отрасъл "Търговия"се подписаха днес в Министерство на търговията и туризма. 70 % "Феникс Гама" ЕООД, Хасково бе купено от "Феникс гама инвест" Хасково за сумата от 375 387 щ.д. "Гарант М-98" стана собственик на 20 % от "Гарант М" ООД Пловдив за сумата от 6 706 щ.д.\nВ отрасъл "Туризъм" 80 % "Алеко тур 99" ЕАД бе купено от "Морени Тур" АД София за сумата от 1 950 000 щ.д.\nПриключването на програмата за изолация е "един отлично издържан изпит", който ще увеличи доверието на международните финансови институции и инвеститорите към България, заяви пред журналисти финансовият министър Муравей Радев днес.\nВ списък Б към Закона за финансово оздравяване и правилника за приложението му бяха включени 41 предприятия. От тях до момента 29 са приватизирани. За "Арсенал" се очаква сделка до края на юли, с което броят на раздържавените дружества от списъка ще стане 30. Останалите предприятия са в процедура за несъстоятелност или ликвидация.\nС успешното завършване на програмата за изолация се слага край на одържавяването на загубите. Това е практика от миналото, подчерта министър Радев. Към 31 май загубите на фирмите от група Б са около 120 млрд. лева и са основно на "Кремиковци", "Агрополихим", авиокомпания "Балкан" и "Лекоко".\nЗа да се привлекат стратегически инвеститори, при приватизацията на предприятията от списък Б правителството е използвало и схема за отписване на техни дългове към държавата. Схемата е: след приватизационна сделка Министерството на финансите превежда сума във фонд "Резервен", с която предприятието се издължава към бюджета или към големите държавни дружества НЕК и Булгаргаз.\nКнижата от новата емисия деноминирана в евро имат същия статут като доларовите книжа по ЗУНК - т.е. могат да се използват като платежно средства в приватизационни сделки, с тях да се погасяват задължения по ЗУНК и др.\nРаботническо-мениджърско дружество купи "ГОРУБСО-Лъки"ЕАД за 115 143 долара\nРаботническо-мениджърското дружество "Лъки - инвест"АД купи 80 % от капитала на "ГОРУБСО - Лъки"ЕАД. Сделката бе подписана в Агенцията за приватизация днес. Цената на пакета от 460 571 акции е 115 143 долара.\n"ГОРУБСО - Лъки"ЕАД добива и преработва оловно-цинкова руда, произвежда оловно-цинков концентрат, занимава се с минно строителство. Капиталът на дружеството е 575 714 000 лева, разпределен в 575 714 поименни акции с номинал 1000 лева. 20 % от акциите на дружеството ще бъдат продадени на работниците и служителите при преференциални условия.\n10 процента от договорената цена от 115 143 долара се плаща в брой в деня на подписване на договора. Останалите 90 на сто от цената ще бъдат платени на 6 равни годишни вноски след едногодишен гратисен период. Половината от тях се плащат в брой, а останалата половина - чрез държавни дългосрочни облигации, инвестиционни бонове, компенсаторни записи и/или други разрешени от закона платежни средства.\nКупувачът ще запази предмета на дейност на дружеството за срок от три години и ще инвестира не по-малко от 1,380 млн. долара за пет години. Новият собственик ще гарантира обслужването на всички задължения на "ГОРУБСО - Лъки", съществуващи към момента на подписване на договора. Той ще намали плавно работните места до 600 за срок от три години. Купувачът ще изпълнява оздравителна програма за ликвидиране на щетите от минали замърсявания на околната среда.\nПодписани са приватизационните сделки за "БЕТА" ЕАД - Червен бряг, и"Оптикоелектрон" ЕАД - Панагюрище,\nДоговорът за продажбата на пакет от 807 696 акции, представляващи 75 % от капитала на "БЕТА" ЕАД - Червен бряг, бе подписан в Агенцията за приватизация днес. Приватизационен агент по продажбата е "БРИБАНК" АД. Цената на сделката е 1 817 316 щатски долара, което означава, че една акция се продава за 2,25 долара. Новият собственик е дружеството "БЕТА 99" АД, в което акционери са 743 работника.\n50% от цената се плаща чрез банков превод по сметка на АП, а останалите - чрез държавни дългосрочни облигации по външния и/или вътрешния дълг и/или други разрешени от закона платежни средства. 10 на сто от цената се плащат в брой в деня на подписване на договора, 50 % - в едномесечен срок чрез държавни дългосрочни облигации по външния и/или вътрешния дълг и/или други разрешени от закона платежни средства. Останалите 40 процента - в брой на 9 равни вноски с едногодишен гратисен период. Първоначалната вноска по плащането на сделката, както и плащането с платежни инструменти ще бъдат финансирани от "Палфингер Продукционстехник" - Австрия, която е дългогодишен търговски партньор на "БЕТА" - Червен бряг.\nСпоред приватизационния договор купувачът ще инвестира 3 600 000 щатски долара за срок до 2002 година. Той ще намали плавно работните места от 1220 души през тази година до 850 души през 2002 година. Новият собственик ще изплати всички краткосрочни задължения на "БЕТА" ЕАД към 31.05.1999г., с изключение на лихвите по дългосрочните задължения. Изплащането ще стане в шестмесечен срок от датата на подписване на приватизационния договор;\n"БЕТА"ЕАД е едно от най-крупните предприятия от отбранителната промишленост. То произвежда специална техника,пътно-строителни и дървообработващи машини.\nСъщо днес в Агенцията за приватизация бе сключен договорът за продажбата на пакет от 388 786 акции, представляващи 76 % от капитала на "Оптикоелектрон" ЕАД - Панагюрище. Новият собственик ще е работническо-мениджърското дружество "Оптикоелектрон -99" АД - Панагюрище, в което акционери са 482 работници и служители в предприятието. Цената на сделката е 1,1 млн. долара.\n"Оптикоелектрон" ЕАД - Панагюрище е един от най-големите производители в страната на специализирани оптични и лазерни изделия, детайли и възли с военно и гражданско предназначение. Поради тежкото си финансово състояние дружеството е в група "Б" на списъка предприятия в изолация.\nПриватизационният договор предвижда 50 процента от договорената цена от 1 100 000 щатски долара ще бъдат платени чрез банков превод, а останалите - с всички разрешени от закона платежни средства. 10 % от сумата се плащат в брой в деня на подписване на договора, а останалите 90 на сто - за срок от 8 години с едногодишен гратисен период.\nСпоред приватизационния договор, новият собственик ще инвестира 805 000 долара за срок до 2002 година. Той е поел задължение да не намалява под 51% акционерното си участие в капитала на "Оптикоелектрон" ЕАД за срок от 3 години от датата на придобиване на правото на собственост върху акциите.\nНовите собственици на "БЕТА" и "Оптикоелектрон" се задължават да осигурят изпълнението на възложените на дружествата задачи по изпълнение на държавния военновременен план, по подготовката на страната за работа във военно време и кризисни ситуации до момента на тяхното отменяне, както и да поддържа нормативно определените мобилизационни запаси.\nКЕ и "Булгаргаз" ЕАД одобриха действаща цена от 178 000 лв./хнм3с ДДС на природния газ от 1 юли 1999г\nДнес КЕ разгледа основанията на "Булгаргаз" ЕАД за промяна на цената на природния газ съгласно действащата наредба. Пределната обоснована цена е 179 300 лв/хнм3с ДДС. КЕ и "Булгаргаз" ЕАД одобриха действаща цена от 178 000 лв./хнм3с ДДС на природния газ от 1 юли 1999г. След влизането в сила на Закона за деноминацията на лева, цената в нови левове ще е 178.00 лв/хнм3.\nУвеличението спрямо цената от предходното тримесечие произтича от увеличението на продажната цена на алтернативните на природния газ горива - газьол и мазут, както и вследствие повишението курса на щатския долар. Действащата до този момент цена на природния газ е определена при курс 1 700 лв за щатски долар.


Интериорни врати за дома Пловдив, или как да изберем точния1\nПълнежа за интериорнти врати\nПълнежът на интериорните врати има за задача да стабилизира конструкцията и да изолира помещението. Най-евтиният вариант е т.нар. “пчелна пита” или изсушена и оформена хартия. Нейното предимство е ниската цена и тегло. Недостатък е по-ниската шумо- и топлоизолация. Друг вид пълнеж за интериорни врати е перфорираното ПДЧ, което е по-тежко, но с по-висок коефициент на изолация.\nМатериалите от който може да бъде изработена интериорната врата?\nРамката заедно с пълнежа са поместени в панели, най-често изработени от два вида плочи MDF (Medium Density Fibreboard – плочи от дървесни частици със средна плътност) .Интериорните врати от масивна дървесина са най-скъпи, но много хора смятат, че парите си заслужават. Трайността на този тип врати зависи от точното спазване на технологията на сушене на дървесината. Вратите от масив са от широколистна (бук, дъб, орех) или иглолистна дървесина (бял бор), която е по-мека и лесна за обработка, освен това и по-евтина, но не така устойчива. Обикновено масивните врати се композират от вертикални и хоризонтални фризове. Ако искате да имате здрава врата, е препоръчително да бъде с един хоризонтален елемент (фриз) и да бъде таблена.\nИнтериорни врати със синтетичен фурнир:\nПод врати със синтетичен фурнир трябва да се разбира слой от дърво и слепващи пълнители с малка дебелина, който се произвежда по метода на рендосване или рязане от дървени парчета – трупи с малка дължина.Висок клас интериорни врати с добра издръжливост на надраскване.\nИнтериорни врати с Лак.\nПод лакирани интериорни врати трябва да се разбира висококачествено покритие благодарение на акварели и масла в състава си. Вложената при производство синтетична смола: осигурява защита срещу изгаряне (когато са изложени на слънчева светлина вратите пожълтяват), водо и влаго устоичивост, антибактериалност и никаква токсичност защото са на водна основа. Интериорни врати от висок клас с модерна визия и форми.\nЛакирани интериорни врати с абразивна структура или още Крафмастър.\nПод врати с лак разбираме покритие от водоразтворима акрилна боя с антибактериални добавки. Високоустоичиви на влага интериорни врати, а поради смолите в състава на боята имат защита от изгаряне(избледняване или пожълтяване на покритието). Серия Америка\nИнтериорни врати Фолио и Ламинат\nФинишно фолио с дървесен рисунък покрито с устойчив лак. Ламинат – няколко слоя горещо пресовани смоли, устойчиво на надраскване, високи температури, битови препарати и ултравиолетови лъчи.\nВрати за дома Пловдив Indoor Bulgaria предоставя на клиентите си голямо разнообразие от цветове и модели комбиниращи всички изисквания на клиента. Заповядайте на място в шоурума на магазина в град Плодвив бул. Кукленсако Шосе 47 до табелата за изход от града.


Категории на защита на слънчевите очила\nKатегория на защита на слънчевите очила\nКатегория 0 - стъклата са прозрачни или имат много лек нюанс. Използват се за предпазни очила или когато трябва да виждате ясно какво правите.\nКатегория 1 – очилата с категория 1 са подходящи за ежедневна употреба. Често се използват като комфортен филтър в козметични и модни очила.\nКатегория 2 е най-често срещаната категория, която може да се намери в слънчевите очила за обща употреба. Те осигуряват добра защита от видима светлина и от UV лъчите. Стъклата пропускат по-малко светлина от категория 1, но повече светлина от категория 3. Стандартно се ползват за гледане и участие в спорт.\nКатегория 3 - осигуряват допълнителна защита както от видима, така и от UV светлина. Тези стъкла стандартно пропускат по-малко от 20% от видимата светлина да проникне през лещата. Това означава, че те ще блокират 80% и малко повече от видимата светлина. Ползват се при дейности на открито, излети и планински преходи.\nКатегория 4 - осигурява високо ниво на защита от видима и ултравиолетова светлина. Тези стъкла не трябва да се носят при шофиране, тъй като са твърде тъмни. Те пропускат по-малко от 10% от светлината. Ползват се само за конкретни дейности – алпинизъм, трекинг на голяма надморска височина и др., но не са подходящи за ежедневни слънчеви очила.


За най-дълго време устройствата с Android не са били шифровани по подразбиране. Когато използвате версия под Android 6.0 Marshmallow, устройството ви е напълно отворено. Това, разбира се, е добре, тъй като криптирането не е нещо от живота и смъртта и ако наистина искате пълно криптиране на устройствата, Android ви позволява да го направите, но за тези, които са придирчиви към неприкосновеността на личния живот на телефона си, оставя малко повече желания.\nПълното шифроване на устройства преди Android Marshmallow обикновено се счита за ОК. Това не е невероятно или нищо, но свърши работата. За жалост, обаче, тъй като Google наистина не вдигаше копчета за сигурност до "Маршмалоу", решихме да направим списък с допълнителни инструменти за криптиране на файлове, които можете да използвате, за да увеличите шифроването на телефона си.\nАндрогнито 2 вече е обсъждано и всъщност, ако искате да получите файловете си, шифровани на Android, това вероятно е начинът да отидете. Разгледайте това ръководство и ще научите как да станете част от него. Ръководството препраща колко лесно е да шифровате отделни файлове, което е чудесно за устройствата, предшестващи Marshmallow.\nНай-хубавото нещо за Andrognito 2 е, че с него ще можете да използвате 256-битово криптиране AES с военно качество, за да защитите вашите индивидуални файлове. Това означава, че не се притеснявайте, че любопитните очи се доближават до вашите важни данни. Приложението също така поддържа невидим режим, режим "фалшив срив", за да заблуди нежелани потребители, динамични номера на ПИН, автоматично архивиране, импортиране на файлове и дори теми.\nВъпреки че не е толкова модерен, колкото Andrognito 2, SSE доказва, че цялото криптиране, което е настроено за Android, не трябва да бъде! С SSE получавате повече от инструмент за шифроване на файлове. Вместо това получавате сейф за съхраняване на цялата ваша важна информация за парола, инструмент за криптиране на текст за заключване на важни документи и възможност за шифроване на цели директории или отделни файлове.\nЗаедно с всичко това, SSE идва със защитен инструмент за генериране на пароли и чипър за клипборда. Всичко се изпълнява с особено силни алгоритми за криптиране, като AES (Rijndael) 256bit, RC6 256bit, Serpent 256bit, Blowfish 448bit, Twofish 256bit, GOST 256bit (и повече в про версията).\nБили ли сте някога да криптирате нещо преди да го споделите с популярна услуга за съхранение на облаци? С Boxcryptor това е напълно възможно. Приложението поддържа множество доставчици на хранилища (главно Google Диск, Dropbox и Microsoft OneDrive). Когато заключите файла си, той е защитен и шифрован с алгоритъма AES-256 и криптирането и декриптирането се извършва директно на самия телефон.\nБезплатната версия просто дава възможност за основно криптиране, но ако купите неограничената версия на приложението, ще можете също така да заглушите отделните имена на файлове. Такава функция е невероятно полезна, когато се стремите да защитете вашите данни и файлове от любопитни очи.\nСводът не е толкова сложен, колкото другите приложения в този списък. Всъщност това е много опростена и лесна за разбиране програма, която е идеална за тези, които обикновено не знаят много за криптирането. Ако обаче това, което искате, е само способността да заключите различни типове файлове, това приложение трябва да се счита за сериозен претендент.\nПриложението поддържа файлове с формат pdf, изображения, видеоклипове и mp3 файлове. Използваният алгоритъм за шифроване е 256-битов AES и също така поддържа защитата с парола, както и поддръжка на местни камери, автоматично излизане, аларми за прекъсване и дори режим на стелт. Ако имате нужда от основно приложение за шифроване, сейфът може да е точно от това, от което се нуждаете.\nПоверителността, когато става дума за данни, е важна. Не, не е краят на света, ако решите да не шифровате и да заключвате данните си. Това е напълно разбираемо, тъй като в него може да има значителни усилия. Трудно е обаче да се отрече, че живеем в свят с все повече корпоративни и държавно-спонсорирани шпионажи.\nИзвършването на този аргумент на Android може да изглежда безсмислено, тъй като Google може да се счита за голям нарушител на неприкосновеността на личния живот, но имайки предвид, че много хора използват Android (и нямат най-новата версия, която позволява пълно шифроване на устройства) да се допълни това е не-мозък.\nКакви инструменти и приложения за шифроване на файлове използвате в Android? Кажете ни по-долу!\nImage Credit: Снимки на Perspecsys, Wikimedia Commons\nПо-добре Управлявайте маркерите си с подредени предпочитания\nКак да копирате няколко текста във\nПоемете контрола върху имейла си с Android\nВ Meltdown и Spectre Patches Вероятно не забавя вашия компютър надолу\nВъзстановяване на вашата Linux система до по - ранна дата с TimeShift


Lady Gaga временно се оттегля от музикалната сцена | CITY Radio&TV - Хитове до скъсване!\nLady Gaga временно се оттегля от музикалната сцена\nСнимка: Monster Mons\nLady Gaga възнамерява да се оттегли от музикалната сцена за неопределен период от време след края на турнето си. Това обяви самата тя вчера по време на пресконференция на Филмовия фестивал в Торонто, където бе представен документалния филм за нея GAGA: FIVE FOOT TWO.\nЗа най-големите фенове на Gaga, ето трейлъра на филма:\n"Ще си взема почивка, не знам колко дълго. Това не означава, че няма повече да творя. Не означава, че не готвя нещо. За мен винаги ще остане най-важното нещо на света да забавлявам хората и да ги карам да се чувстват щастливи", увери звездата почитателите си в изявление пред журналистите и уточни, че оттеглянето й е породено от нужда.\n"Всичко е наред...трудно е. Но е и освобождаващо. В мен има елемент, много силна част, която вярва, че болката е микрофон. Тя не може да ти повлияе освен ако не я трансформираш в нещо добро", сподели още 32-годишната Gaga.\nТова изявление на Lady Gaga идва само седмица, след като се наложи да анулира концерта си в Монреал заради ларингит и инфекция на дихателните пътища, получени на концерт в Ню Йорк.\nСнимка: David Björn\nЗа своята десет годишна професионална кариера тя има 5 студийни албума и безброи награди. Включена е в класацията на „Times” за 100-те най-влиятелни личности на 2010 г., както и в списъка на „Forbes” за най-влиятелните знаменитости и е на седмо място в топ 100 най-влиятелните жени. Lady Gaga е третият най-награждаван изпълнител в историята. Тя заема третото място с почти 200 награди, между които 6 награди Grammy и 17 номинации за престижната статуета. Постиженията й включват 13 видеомузикални награди, 10 европейски музикални награди, както и два световни рекорда Guinness и още много, много други. Преди нея по брои награждавания се нареждат Michael Jackson и Whitney Houston. Сигурни сме, че ще продължи и занапред да покорява още много нови и нови върхове.